Luke
2
Meri biyawmey wurdyaw Jesus
6-7 Benewam benebolkyawan kure benediwirriminj benebolkngalkang kure Bethlehem. Benewam kure mayh yoy manme bedberre. Wanjh wurdyaw mahmi danginj. Bikarrmeng ngalbadjan mayhmayh birriyawnang. Wanjh bibarrkbom bikurrmeng kungarre.
8 Nungka minj rayi djarre, manekke rerrih kunkak kamwam, birriwern bininj bindinahnan mayhmayh. 9 Kumekke rerrih birrinang angel kumwam kunwok kumkang kaddumbeh. Ngabbard bolkwarlkang birrinang birriwern. Bedda birrikelehminj.
10 Angel benmarneyimeng, “Minj ngurrikukkele. Ngayi ngakang kunwok namakkayken ngudberre ngurriwern. 11-12 Bolkkime ngalyawk kabikarrme wurdyaw narangem kure kumekke Bethlehem kure David djordminj. Ngurriray, ngurriyawan. Nungka birriyawdukkang kunmadj kure mayhmayh kabirriyo. Ba ngudda ngurribengkan kunwok manwoybuk ngayolyolme.
Namekke nawu kakukmarnbun bininj rowk. Ngabbard bimunkeweng wurdyaw ngurridjalwern ngudberre. Nungka nawu nadjalkudji Kaworhnan kadberre kubolkwarlahken.