8
Jesus yimeng “Yingurdmen mandjewk kudumurrubang”
22 Kunkudjiken, Jesus binmarneyimeng bininj nuyeki, “Karridjoke kelkurebe kabono” Birribidbom kabbala. Birrikan kure Lake Gallilee kabbala dorreng.
23 Nungka kodjeyoy kure kabbala. Nabang mandjewk kamwam. Kurrabangminj, kurrula bobangminj Bobidbom kure kabbala, wanjh kabbala kuyin yibmeng. Birriwowarreni. 24 Jesus bininj nuyeki birrikeleminj birridolkayhweng birrimarneyimeng “Yiwohrnang, yirrolka karrinakme!” Jesus mimbahymeng, weleng dolkkang, Jesus narayekwokdi kure kunkurra maken kunronj. Nungka yimeng, “Ngurdmen.” Werrk, kunkurra maken kunronj ngurdmeng. Bonj ngurdmerrinj rowk.
25 Jesus binmarneyimeng bininj nuyeki. “Ngudda nyalekenh marrek kandimarrkmang”? Birrimarneyimerrinj, “Ngurrina. Nane bininj bibekkang nane kunkurra maken kunronj. Weleng biwokmarrkme keno binmarneyimeng. Warri woybukki nungka dulkarre badjan?” Birrikeleminj maken birrimalngbarremeng.